CELEX: 32021R2290
Language: et
Date: 2021-12-21 00:00:00
Title: Komisjoni rakendusmäärus (EL) 2021/2290, 21. detsember 2021, millega kehtestatakse eeskirjad meetodite kohta, mille abil arvutatakse ühised väljund- ja tulemusnäitajad, mis on sätestatud Euroopa Parlamendi ja nõukogu määruse (EL) 2021/2115 (millega kehtestatakse liikmesriikide koostatavate Euroopa Põllumajanduse Tagatisfondist (EAGF) ja Euroopa Maaelu Arengu Põllumajandusfondist (EAFRD) rahastatavate ühise põllumajanduspoliitika strateegiakavade (ÜPP strateegiakavad) toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013) I lisas

22.12.2021   
               
               
                  ET
               
               
                  Euroopa Liidu Teataja
               
               
                  L 458/486
               
            
         KOMISJONI RAKENDUSMÄÄRUS (EL) 2021/2290,
         21. detsember 2021,
         millega kehtestatakse eeskirjad meetodite kohta, mille abil arvutatakse ühised väljund- ja tulemusnäitajad, mis on sätestatud Euroopa Parlamendi ja nõukogu määruse (EL) 2021/2115 (millega kehtestatakse liikmesriikide koostatavate Euroopa Põllumajanduse Tagatisfondist (EAGF) ja Euroopa Maaelu Arengu Põllumajandusfondist (EAFRD) rahastatavate ühise põllumajanduspoliitika strateegiakavade (ÜPP strateegiakavad) toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013) I lisas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 2. detsembri 2021. aasta määrust (EL) 2021/2115, millega kehtestatakse liikmesriikide koostatavate Euroopa Põllumajanduse Tagatisfondist (EAGF) ja Euroopa Maaelu Arengu Põllumajandusfondist (EAFRD) rahastatavate ühise põllumajanduspoliitika strateegiakavade (ÜPP strateegiakavad) toetamise reeglid ning tunnistatakse kehtetuks määrused (EL) nr 1305/2013 ja (EL) nr 1307/2013, (1) eriti selle artiklit 133,
         ning arvestades järgmist:
         
                     (1)
                  
                  
                     Määruses (EL) 2021/2115 on sätestatud ühise põllumajanduspoliitika (ÜPP) uus õigusraamistik, et parandada ÜPP tulemuslikkust liidu eesmärkide saavutamisel. Selles määruses on sätestatud liidu ÜPP eesmärgid ja määratud kindlaks sekkumisviisid ning liikmesriikide suhtes kohaldatavad liidu ühisnõuded; samas võimaldab määrus liikmesriikidele paindlikkust oma ÜPP strateegiakavades ettenähtavate sekkumiste kavandamisel. Liikmesriigid peavad kõnealused ÜPP strateegiakavad koostama ja esitama oma kavade projektid komisjonile 1. jaanuariks 2022.
                  
               
                     (2)
                  
                  
                     Määruse (EL) 2021/2115 artikli 128 kohaselt tuleb kehtestada tulemusraamistik, et ÜPP strateegiakava rakendamise ajal oleks võimalik selle tulemuslikkusest aru anda, seda seirata ja hinnata. Selleks on määruse (EL) 2021/2115 I lisas sätestatud ühised väljund- ja tulemusnäitajad, mis on aluseks tulemuslikkuse kontrollimise ja heakskiitmise mehhanismidele ning ÜPP seirele ja hindamisele. Tuleb kehtestada selged ühised eeskirjad nimetatud näitajate arvutamise meetodite kohta.
                  
               
                     (3)
                  
                  
                     Kuna liikmesriikidel on eeskirju ühiste väljund- ja tulemusnäitajate arvutamise meetodite kohta vaja ajal, mil nad koostavad ÜPP strateegiakavade projekte, et esitada need komisjonile 1. jaanuariks 2022, peaks käesolev määrus jõustuma järgmisel päeval pärast selle avaldamist Euroopa Liidu Teatajas.
                  
               
                     (4)
                  
                  
                     Käesoleva määrusega ette nähtud meetmed on kooskõlas ühise põllumajanduspoliitika komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2021/2115 I lisas sätestatud ühiste väljund- ja tulemusnäitajate arvutamise meetodid on sätestatud käesoleva määruse lisas.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Käesolev määrus on tervikuna siduv ja vahetult kohaldatav kõikides liikmesriikides.
         
         
            Brüssel, 21. detsember 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 435, 6.12.2021, lk 1.
      
      
         
            LISA
            
               MÄÄRUSE (EL) 2021/2115 I LISAS SÄTESTATUD ÜHISTE VÄLJUND- JA TULEMUSNÄITAJATE ARVUTAMISE MEETODID
            
            VÄLJUNDNÄITAJAD
            
               Tulemuslikkuse kontrollimiseks ja heakskiitmiseks kasutatavate väljundnäitajate arvutamise meetodid
            
            
                     
                        1.
                     
                     
                        Tulemuslikkuse kontrollimiseks ja heakskiitmiseks kasutatavate näitajate arvutamisel võtavad liikmesriigid arvesse järgmist:
                        
                                    a)
                                 
                                 
                                    väljundid tuleb kavandada põllumajandusliku eelarveaasta kohta järgmiselt:
                                    
                                                i)
                                             
                                             
                                                sekkumiste kaupa. Kui sekkumise jaoks on kehtestatud mitu ühikusummat, võib väljundid kavandada kas ühikusumma, ühikusummade rühmade või kõigi ühikusummade kohta. Kui sekkumise väljundnäitaja jaoks on kehtestatud rohkem kui üks mõõtühik, kavandatakse väljundid mõõtühikute kaupa;
                                             
                                          
                                                ii)
                                             
                                             
                                                sektorite kaupa sekkumiste puhul puu- ja köögiviljasektoris, humalasektoris, oliiviõli- ja lauaoliivide sektoris ning muudes määruse (EL) 2021/2115 artikli 42 punktis f osutatud sektorites;
                                             
                                          
                              
                                    b)
                                 
                                 
                                    väljunditest tuleb aru anda iga põllumajandusliku eelarveaasta kohta ja kõigi sekkumiste kohta, mille eest on asjaomasel põllumajanduslikul eelarveaastal makseid tehtud, järgmiselt:
                                    
                                                i)
                                             
                                             
                                                ühikusummade kaupa;
                                             
                                          
                                                ii)
                                             
                                             
                                                rakenduskavade kaupa puu- ja köögiviljasektoris, humalasektoris, oliiviõli- ja lauaoliivide sektoris ning muudes määruse (EL) 2021/2115 artikli 42 punktis f osutatud sektorites;
                                             
                                          
                              
                                    c)
                                 
                                 
                                    sekkumisega saavutatavad väljundid tuleb kavandada ja neist tuleb aru anda ainult üks kord väljundnäitaja raames, mis on ÜPP strateegiakavas selle sekkumisega seotud;
                                 
                              
                                    d)
                                 
                                 
                                    kui sekkumine hõlmab toetusi ja rahastamisvahendeid, arvutatakse väljundnäitaja kummagi toetusvormi kohta;
                                 
                              
                                    e)
                                 
                                 
                                    aruandes esitatud väljundväärtus peab vastama selle väljundi puhul asjaomasel põllumajanduslikul eelarveaastal tegelikult kantud kulude osale. Osaliselt saavutatud väljundid tuleb esitada asjaomasel põllumajanduslikul eelarveaastal osaliselt lõpetatud sekkumiste kohta.
                                 
                              
                  
               Ettemaksete aruandlus tulemuslikkuse kontrollimisel ja heakskiitmisel kasutatavate väljundnäitajate puhul
            
            
                     
                        2.
                     
                     
                        Sekkumisi, mille puhul on maksed tehtud Euroopa Parlamendi ja nõukogu määruse (EL) 2021/2116 (1) artikli 32 lõike 4 punktis a ja lõikes 5 ning artikli 44 lõikes 3 osutatud ettemaksetena enne vastava väljundi täielikku saavutamist, ei lisata määruse (EL) 2021/2115 artikli 128 kohasesse iga-aastasesse tulemusaruandesse selle põllumajandusliku eelarveaasta kohta, mil ettemakse tehti. Need ettemaksed esitatakse põllumajandusliku eelarveaasta kohta, mil väljundiga seotud maksed täies ulatuses tehakse.
                     
                  
               Aruandlus väljundnäitajate koondväärtuste ning seire, teavitamise ja hindamise eesmärgil kasutatavate väljundnäitajate O.3 ja O.34 väärtuste kohta
            
            
                     
                        3.
                     
                     
                        Väljundnäitajate koondväärtuste ja muude väljundväärtuste esitamisel kohaldatakse järgmist:
                        
                                    a)
                                 
                                 
                                    tulemuslikkuse kontrollimiseks ja heakskiitmiseks kasutatavate väljundnäitajate aruandluses esitavad liikmesriigid ka järgmised koondväärtused:
                                    
                                                i)
                                             
                                             
                                                koguväljund sekkumise kohta, kui sekkumise jaoks on kehtestatud mitu ühikusummat;
                                             
                                          
                                                ii)
                                             
                                             
                                                koguväljund mõõtühiku kohta, kui sekkumise jaoks on kehtestatud mitu mõõtühikut;
                                             
                                          
                                                iii)
                                             
                                             
                                                koguväljund sekkumisviisi kohta, kui sekkumisviis hõlmab mitut sekkumist;
                                             
                                          
                                                iv)
                                             
                                             
                                                koguväljund mõõtühiku kohta ja kui see on asjakohane, koguväljund ühise mõõtühiku alusel, kui sekkumisviis hõlmab mitut sekkumist, mille väljundit mõõdetakse eri mõõtühikutega;
                                             
                                          
                                                v)
                                             
                                             
                                                väljundnäitajate O.4, O.36 ja O.37 puhul, kui sekkumised ei kuulu sama sekkumisviisi alla, nende sekkumiste koguväljund;
                                             
                                          
                              
                                    b)
                                 
                                 
                                    liikmesriigid esitavad igal aastal väärtused järgmiste väljundnäitajate kohta, mida ei kasutata tulemuslikkuse kontrollimiseks ja heakskiitmiseks:
                                    
                                                i)
                                             
                                             
                                                väljundnäitaja O.3:
                                                
                                                            —
                                                         
                                                         
                                                            selle näitaja väärtus esitatakse sekkumise ja sekkumisviisi kohta;
                                                         
                                                      
                                                            —
                                                         
                                                         
                                                            esitatakse ÜPP toetust saavate põllumajandustootjate koguarv ja otsetoetusi saavate põllumajandustootjate koguarv;
                                                         
                                                      
                                                            —
                                                         
                                                         
                                                            esitatakse ÜPP toetust saavate põllumajandustootjate koguarv sugude lõikes;
                                                         
                                                      
                                                            —
                                                         
                                                         
                                                            arvesse võetakse kõik toetusesaajad;
                                                         
                                                      
                                          
                                                ii)
                                             
                                             
                                                väljundnäitaja O.34:
                                                
                                                            —
                                                         
                                                         
                                                            esitatakse selliste ÜPP toetust saavate hektarite koguarv, mis on hõlmatud määruse (EL) 2021/2115 III jaotise I peatüki 2. jao kohaste kohustuslike majandamisnõuete ja maa heas põllumajandus- ja keskkonnaseisundis hoidmise standarditega ning kõnealuse määruse artiklite 31 ja 70 ning III jaotise III peatüki kohaselt kehtestatud keskkonnatavadega, välja arvatud muudes ühikutes kavandatud sekkumiste puhul;
                                                         
                                                      
                                                            —
                                                         
                                                         
                                                            esitatakse määruse (EL) 2021/2115 artiklite 31 ja 70 ning III jaotise III peatüki kohaselt kehtestatud keskkonnatavadega hõlmatud hektarite koguarv, välja arvatud muudes ühikutes kavandatud sekkumiste puhul;
                                                         
                                                      
                                                            —
                                                         
                                                         
                                                            arvesse võetakse kõik hektarid.
                                                         
                                                      
                                          
                              
                  
               Seire, teavitamise ja hindamise eesmärgil kasutatavate väljundnäitajate koondväärtuste arvutamise meetodid
            
            
                     
                        4.
                     
                     
                        Väljundnäitajate koondväärtuste arvutamisel arvestatakse väljundeid järgmiselt:
                        
                                    a)
                                 
                                 
                                    selliste väljundnäitajate koondväärtuste puhul, mis on seotud määruse (EL) 2021/2116 artikli 65 lõikes 1 osutatud ühtse haldus- ja kontrollisüsteemiga (edaspidi „ühtne süsteem“) hõlmatud sekkumistega ning sekkumistega, mille eest on maksed eelarveaasta jooksul täies ulatuses tehtud ja mida ühtne süsteem ei hõlma, võetakse alati arvesse kõiki väljundeid;
                                 
                              
                                    b)
                                 
                                 
                                    selliste väljundnäitajate koondväärtuste puhul, mis on seotud sekkumistega, mida ühtne süsteem ei hõlma ja mille eest tehakse maksed mitme aasta jooksul osamaksetena, võetakse arvesse osaliselt saavutatud väljundeid.
                                 
                              
                  
               Täiendav riiklik rahastamine väljundnäitajate puhul
            
            
                     
                        5.
                     
                     
                        Kui toetust antakse määruse (EL) 2021/2115 artikli 115 lõikes 5 osutatud täiendava riikliku rahastusena (edaspidi „täiendav riiklik rahastus“), kohaldatakse järgmist:
                        
                                    a)
                                 
                                 
                                    kavandatud väljundid peavad hõlmama täiendava riikliku rahastuse abil saadud väljundeid;
                                 
                              
                                    b)
                                 
                                 
                                    täiendava riikliku rahastuse abil saadud väljundid tuleb esitada eraldi väljunditest, mis on saadud muude avaliku sektori kulude kui täiendava riikliku rahastuse abil;
                                 
                              
                                    c)
                                 
                                 
                                    täiendava riikliku rahastuse abil saadud väljundeid ei võeta arvesse tulemuslikkuse kontrollimisel ja heakskiitmisel;
                                 
                              
                                    d)
                                 
                                 
                                    täiendava riikliku rahastuse abil saadud väljundeid võetakse arvesse väljundnäitajate koondväärtuste arvutamisel seire, teavitamise ja hindamise eesmärgil.
                                 
                              
                  
               Eeskirjad topeltarvestuse vältimiseks seire, teavitamise ja hindamise eesmärgil kasutatavate väljundnäitajate puhul
            
            
                     
                        6.
                     
                     
                        Topeltarvestuse vältimiseks väljundnäitajate koondväärtuste arvutamisel kohaldatakse järgmist:
                        
                                    a)
                                 
                                 
                                    kui väljundi ühik on hõlmatud mitme asjakohase sekkumisega või mitme sama sekkumise raames toimuva tegevusega, võetakse seda väljundi ühikut koondväärtuse arvutamisel arvesse ainult üks kord;
                                 
                              
                                    b)
                                 
                                 
                                    ühtse süsteemiga hõlmatud sekkumisega seotud ja põllumajandusliku eelarveaasta N – 1 tulemusaruandes esitatud väljundnäitajate koondväärtused peavad sisaldama nende ühikute arvu, mille puhul on põllumajanduslikul eelarveaastal N – 1 tehtud osalisi või täies mahus makseid seoses sekkumistega, mille kohta esitati taotlus aastal N – 2;
                                 
                              
                                    c)
                                 
                                 
                                    kui kohaldatakse toetusõigusi või maksimumkünniseid, teatavad liikmesriigid asjaomase toetusõiguslikuna kindlaks määratud ala pärast halduskontrolli ja enne kõnealuste piirmäärade kohaldamist asjakohaste väljundnäitajate alusel.
                                 
                              
                  TULEMUSNÄITAJAD
            
               Erieesmärkide, tulemusnäitajate ja sekkumiste vaheline seos
            
            
                     
                        7.
                     
                     
                        Liikmesriigid toovad oma ÜPP strateegiakavas välja seosed erieesmärkide, tulemusnäitajate ja sekkumiste vahel järgmiselt:
                        
                                    a)
                                 
                                 
                                    seos tulemusnäitajate ja erieesmärkide vahel. Tulemusnäitaja võib olla seotud rohkem kui ühe erieesmärgiga;
                                 
                              
                                    b)
                                 
                                 
                                    sekkumised tuleb siduda kõigi tulemusnäitajatega, mida nad otseselt ja märkimisväärselt aitavad saavutada;
                                 
                              
                                    c)
                                 
                                 
                                    tulemusnäitajaga seotakse ainult sellised sekkumise alla kuuluvad tegevused, mis aitavad otseselt ja märkimisväärselt seda tulemusnäitajat saavutada;
                                 
                              
                                    d)
                                 
                                 
                                    üks sekkumine või üks tegevus ühe sekkumise raames võib aidata saavutada rohkem kui ühte tulemusnäitajat;
                                 
                              
                                    e)
                                 
                                 
                                    tegevuse tulemusena saadud väljundi väärtus tuleb alati täielikult siduda asjaomas(t)e tulemusnäitaja(te)ga, ka juhul, kui see on seotud rohkemate tulemusnäitajatega;
                                 
                              
                                    f)
                                 
                                 
                                    majandamiskohustused ja investeeringud, mis aitavad saavutada sama eesmärki, tuleb siduda eraldiseisvate tulemusnäitajatega, välja arvatud tulemusnäitajate R.43 ja R.44 puhul;
                                 
                              
                                    g)
                                 
                                 
                                    tulemusnäitaja R.35 tuleb siduda mesindussektorisse sekkumistega, mis kuuluvad määruse (EL) 2021/2115 artikli 55 lõike 1 punktis b osutatud sekkumisviisi alla. Kõnealustest sekkumistest tuleb teatada ainult tulemusnäitaja R.35 all;
                                 
                              
                                    h)
                                 
                                 
                                    alasid, mille suhtes kohaldatakse üksnes kohustuslikke majandamisnõudeid ning maa heas põllumajandus- ja keskkonnaseisundis hoidmise standardeid, ei võeta tulemusnäitajate arvutamisel arvesse, välja arvatud tulemusnäitaja R.4 puhul, mis on spetsiaalselt kavandatud selleks, et võtta arvesse ÜPP sissetulekutoetusega hõlmatud ja teatavate tingimuste täitmisega seotud põllumajandusmaa osakaalu.
                                 
                              
                  
               Tulemusnäitajate üksikasjalikud arvutusmeetodid
            
            
                     
                        8.
                     
                     
                        Tulemusnäitajate kavandamisel ja nende esitamisel iga-aastases tulemusaruandes tuleb arvesse võtta järgmisi punkte:
                        
                                    a)
                                 
                                 
                                    tulemusnäitajate väärtused arvutatakse täies ulatuses selle põllumajandusliku eelarveaasta kohta, mil tehti esimene makse, isegi kui asjaomasel põllumajanduslikul eelarveaastal tehti ainult osaline makse;
                                 
                              
                                    b)
                                 
                                 
                                    erandina punktist a arvestatakse tulemusnäitaja R.37 puhul väärtuseid täies ulatuses siis, kui tegevus on lõpetatud;
                                 
                              
                                    c)
                                 
                                 
                                    määruse (EL) 2021/2116 artikli 32 lõike 4 punktis a ja lõikes 5 ning artikli 44 lõike 2 teises lõigus ja lõikes 3 osutatud ettemaksetena tehtud maksetega seotud väärtusi ei võeta asjaomaste tulemusnäitajate kvantifitseerimisel arvesse enne, kui vastav väljund on saavutatud;
                                 
                              
                                    d)
                                 
                                 
                                    tulemusnäitajate R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33, R.34, R.43 ja R.44 puhul arvutatakse aastased väärtused;
                                 
                              
                                    e)
                                 
                                 
                                    tulemusnäitajate R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40, R.41 ja R.42 puhul arvutatakse kumulatiivsed väärtused;
                                 
                              
                                    f)
                                 
                                 
                                    tulemusnäitaja R.4 on seotud aladega, mis on hõlmatud kõigi määruse (EL) 2021/2115 III jaotise II peatükis osutatud otsetoetustega sekkumise viisidega ning toetusega kõnealuse määruse artiklis 71 osutatud looduslikust või muust piirkondlikust eripärast tulenevate piirangutega aladele ja toetusega kõnealuse määruse artiklis 72 osutatud teatavatest kohustuslikest nõuetest tulenevate piirkondlike ebasoodsate tegurite esinemise korral;
                                 
                              
                                    g)
                                 
                                 
                                    tulemusnäitaja R.6 on seotud kõigi määruse (EL) 2021/2115 III jaotise II peatükis osutatud otsetoetustega sekkumise viisidega, välja arvatud kõnealuse määruse artiklis 36 osutatud puuvilla eritoetus;
                                 
                              
                                    h)
                                 
                                 
                                    tulemusnäitaja R.7 on seotud kõigi määruse (EL) 2021/2115 III jaotise II peatükis osutatud otsetoetustega sekkumise viisidega, välja arvatud kõnealuse määruse artiklis 36 osutatud puuvilla eritoetus, samuti toetusega kõnealuse määruse artiklis 71 osutatud looduslikust või muust piirkondlikust eripärast tulenevate piirangutega aladele ja toetusega kõnealuse määruse artiklis 72 osutatud teatavatest kohustuslikest nõuetest tulenevate piirkondlike ebasoodsate tegurite esinemise korral;
                                 
                              
                                    i)
                                 
                                 
                                    erandina punktist h, kui liikmesriigid kavandavad määruse (EL) 2021/2115 artikli 72 kohaseid sekkumisi, millega toetatakse üksnes metsaalasid, võib neid sekkumisi siduda tulemusnäitajaga R.30, tingimusel et:
                                    
                                                —
                                             
                                             
                                                ei kavandata sekkumisi määruse (EL) 2021/2115 artiklis 71 osutatud looduslikust või muust piirkondlikust eripärast tulenevate piirangutega põllumajandusmaa jaoks ning
                                             
                                          
                                                —
                                             
                                             
                                                Euroopa Parlamendi ja nõukogu määruse (EL) nr 1305/2013 (2) artikli 32 kohaselt määratud alade suhtes ei kohaldata määruse (EL) 2021/2115 artikli 22 lõiget 2;
                                             
                                          
                              
                                    j)
                                 
                                 
                                    tulemusnäitaja R.38 on seotud määruse (EL) 2021/2115 artikli 77 lõike 1 punktis b osutatud programmi LEADER sekkumistega. Liikmesriigid kehtestavad oma ÜPP strateegiakavas, mille nad esitavad heakskiitmiseks kooskõlas määruse (EL) 2021/2115 artikliga 118, tulemusnäitajaga R.38 seotud eesmärgi selle kohta, kui suur hulk maaelanikkonnast on eelduste kohaselt hõlmatud Euroopa Parlamendi ja nõukogu määruse (EL) 2021/1060 (3) artiklis 32 osutatud kogukonna juhitud kohaliku arengu strateegiatega. Kui kõik ÜPP strateegiakava kohased kohaliku arengu strateegiad on välja valitud, muudab liikmesriik vajaduse korral ÜPP strateegiakava, et lisada olemasolevatele sihtväärtustele täiendav panus, mida oodatakse valitud kohaliku arengu strateegiate rakendamisest. See võib hõlmata täiendavaid seoseid LEADERi sekkumiste ja määruse (EL) 2021/2115 I lisas sätestatud ühiste tulemusnäitajate vahel;
                                 
                              
                                    k)
                                 
                                 
                                    pindalapõhised tulemusnäitajad R.12, R.14, R.19, R.20, R.21, R.22, R.23, R.24, R.29, R.31, R.33 ja R.34 on seotud üksnes vabatahtlike keskkonnatavadega, mis lähevad kaugemale kohustuslikest nõuetest ja mille puhul makstakse toetust hektari kohta määruse (EL) 2021/2115 artiklis 31 osutatud ökokavade alusel; samuti on need näitajad seotud määruse (EL) 2021/2115 artiklis 70 osutatud põllumajanduse keskkonna- ja kliimakohustustega ning määruse (EL) 2021/2115 III jaotise III peatükis osutatud asjakohaste sekkumistega teatavatesse sektoritesse;
                                 
                              
                                    l)
                                 
                                 
                                    erandina punktist k võivad liikmesriigid siduda tulemusnäitajad R.12, R.14, R.19, R.20, R.21, R.22, R.23, R.24, R.29, R.31, R.33 ja R.34 muude kui punktis k osutatud sekkumistega, tingimusel et toetatavad tavad lähevad kaugemale asjakohastest kohustuslikest nõuetest ning annavad olulise ja otsese panuse asjaomaste tulemusnäitajate saavutamisse;
                                 
                              
                                    m)
                                 
                                 
                                    tulemusnäitajate arvutamisel võetakse arvesse täiendavat riiklikku rahastust.
                                 
                              
                  
               Eeskirjad, et vältida tulemusnäitajate puhul topeltarvestust
            
            
                     
                        9.
                     
                     
                        Topeltarvestuse vältimiseks tulemusnäitajate arvutamisel kohaldatakse järgmist:
                        
                                    a)
                                 
                                 
                                    kui tulemusnäitaja kvantifitseerimisele kaasa aitav ühik on hõlmatud mitme sekkumisega või sama sekkumise raames mitme tegevusega, mis on seotud sama tulemusnäitajaga, võetakse seda ühikut selle tulemusnäitaja kvantifitseerimisel arvesse ainult üks kord;
                                 
                              
                                    b)
                                 
                                 
                                    ühtse süsteemiga hõlmatud sekkumisega seotud ja põllumajandusliku eelarveaasta N – 1 tulemusaruandes esitatud tulemusnäitajad peavad sisaldama nende ühikute arvu, mille puhul on põllumajanduslikul eelarveaastal N – 1 tehtud osalisi või täies mahus makseid seoses sekkumistega, mille kohta esitati taotlus aastal N – 2;
                                 
                              
                                    c)
                                 
                                 
                                    kui kohaldatakse toetusõigusi või maksimumkünniseid, teatavad liikmesriigid asjaomase toetusõiguslikuna kindlaks määratud ala pärast halduskontrolli ja enne kõnealuste piirmäärade kohaldamist asjakohaste tulemusnäitajate alusel;
                                 
                              
                                    d)
                                 
                                 
                                    erandina punktist a võib topeltarvestust lubada tulemusnäitajate R.1, R.2, R.3, R.10 ja R.28 puhul.
                                 
                              
                  
               Tulemusnäitajate nimetajad
            
            
                     
                        10.
                     
                     
                        Nimetajate suhtes kohaldatakse järgmist:
                        
                                    a)
                                 
                                 
                                    tulemusnäitajate nimetajatena kasutatavate taustanäitajate väärtused määratakse kindlaks kogu ÜPP strateegiakava perioodiks. Asjakohaselt põhjendatud juhtudel võivad liikmesriigid neid väärtusi ÜPP strateegiakava muutmise raames kooskõlas määruse (EL) 2021/2115 artikliga 119 ajakohastada;
                                 
                              
                                    b)
                                 
                                 
                                    erandina punktist a ajakohastatakse tulemusnäitajate R.6, R.7 ja R.11 nimetajaid aruandluse jaoks igal aastal.
                                 
                              
                  
               Tulemusnäitajate jaotus aruandluses
            
            
                     
                        11.
                     
                     
                        Liikmesriigid esitavad iga asjakohase tulemusnäitaja kohta ainult ühe väärtuse. Erandina esimesest lausest on nõutavad järgmised jaotused:
                        
                                    a)
                                 
                                 
                                    tulemusnäitaja R.11 puhul jaotus sektorite kaupa;
                                 
                              
                                    b)
                                 
                                 
                                    tulemusnäitaja R.17 puhul jaotus alamkategooriate kaupa;
                                 
                              
                                    c)
                                 
                                 
                                    tulemusnäitaja R.29 puhul jaotus mahepõllumajandusele ülemineku ja selle säilitamise alusel;
                                 
                              
                                    d)
                                 
                                 
                                    tulemusnäitaja R.33 puhul jaotus maa liigi alusel;
                                 
                              
                                    e)
                                 
                                 
                                    tulemusnäitaja R.36 puhul jaotus sugude lõikes;
                                 
                              
                                    f)
                                 
                                 
                                    tulemusnäitajate R.43 ja R.44 puhul jaotus põllumajandusloomade liikide kaupa.
                                 
                              
                  
               Loomade loomühikuteks ümberarvestamise koefitsiendid
            
            
                     
                        12.
                     
                     
                        Ümberarvestuskoefitsientide kasutamise suhtes kohaldatakse järgmisi punkte:
                        
                                    a)
                                 
                                 
                                    loomade loomühikuteks ümber arvestamisel kasutatakse väljundnäitajate ja tulemusnäitajate puhul vajaduse korral Eurostati koefitsiente;
                                 
                              
                                    b)
                                 
                                 
                                    erandina punktist a võib kasutada järgmises tabelis esitatud lihtsustatud ümberarvestuskoefitsiente:
                                    
                                                Liik
                                             
                                             
                                                Vanus/kategooria
                                             
                                             
                                                Koefitsient
                                             
                                          
                                                Veised
                                             
                                             
                                                alla 6 kuu
                                             
                                             
                                                0,4 
                                             
                                          
                                                 
                                             
                                             
                                                6 kuud kuni 2 aastat
                                             
                                             
                                                0,6 
                                             
                                          
                                                 
                                             
                                             
                                                üle 2 aasta
                                             
                                             
                                                1,0 
                                             
                                          
                                                Hobuslased
                                             
                                             
                                                üle 6 kuu
                                             
                                             
                                                1,0 
                                             
                                          
                                                Lambad ja kitsed
                                             
                                             
                                                 
                                             
                                             
                                                0,15 
                                             
                                          
                                                Sead
                                             
                                             
                                                suguemised > 50 kg
                                             
                                             
                                                0,5 
                                             
                                          
                                                 
                                             
                                             
                                                muud sead
                                             
                                             
                                                0,3 
                                             
                                          
                                                Kodulinnud
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                munakanad
                                             
                                             
                                                0,014 
                                             
                                          
                                                 
                                             
                                             
                                                muud kodulinnud
                                             
                                             
                                                0,03 
                                             
                                          
                              
                                    c)
                                 
                                 
                                    punktis b esitatud tabelis sätestatud ümberarvestuskoefitsiente võib asjakohaselt põhjendatud juhtudel ja teaduslikke tõendeid arvesse võttes suurendada või vähendada ning seda tuleb ÜPP strateegiakavas selgitada;
                                 
                              
                                    d)
                                 
                                 
                                    punktis b esitatud tabelisse võib asjakohaselt põhjendatud juhtudel erandkorras lisada muid loomakategooriaid ning selliste kategooriate ümberarvestuskoefitsient kehtestatakse ja seda selgitatakse ÜPP strateegiakavas, võttes arvesse teaduslikke tõendeid.
                                 
                              
                  
               (1)  Euroopa Parlamendi ja nõukogu 2. detsembri 2021. aasta määrus (EL) 2021/2116, mis käsitleb ühise põllumajanduspoliitika rahastamist, haldamist ja seiret ning millega tunnistatakse kehtetuks määrus (EL) nr 1306/2013 (ELT L 435, 6.12.2021, lk 187).
            
               (2)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).
            
               (3)  Euroopa Parlamendi ja nõukogu 24. juuni 2021. aasta määrus (EL) 2021/1060, millega kehtestatakse ühissätted Euroopa Regionaalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapoliitika rahastu suhtes kohaldatavad finantsreeglid (ELT L 231, 30.6.2021, lk 159).